Нощта.
Свят на сенки, който крие над половината животни на нашата планета.
Досега камерите ни предлагаха само бегъл поглед към техния живот.
Но с най-новите технологии
виждаме нощта като ден.
С камери, сто пъти по-чувствителни от човешкото око,
сега можем да заснемем красотата на нощта
и то - в цвят.
Чудати пейзажи.
Странни създания, събудени за живот от мрака.
Невиждано поведение.
Сега можем да наблюдаваме животните
в последните останали диви кътчета.
Нощта.
Над тропическите острови на Индонезия се спуска нощ.
ТЕКСТА ЧЕТЕ ТОМ ХИДЪЛСТЪН
Скрит под повърхността на водата,
е един от най-девствените и чисти подводни светове.
Кораловите рифове.
Това са съкровищниците на живот в моретата ни.
Те представляват по-малко от процент от морското дъно на световния океан,
но поддържат живота на над една трета от океанските обитатели.
Рифът е оживен подводен град.
Всякакви по размери и форма същества са заети да се прехранват.
Тази бодлоперка, булдозерът на рифа,
хапва от корала с уста като човчица.
А ястребоклюните морски костенурки се хранят с по-меки гъби,
които растат под коралите.
Находчивите могат да намерят храна на най-невероятни места.
Тази малка лъчеперка предлага лична услуга.
Погризва от храната, заклещила се в устата на съседа.
Вечер на рифа е много оживено.
Обитателите му се възползват докрай от светлината, докато я има.
Но този, пълен с живот свят...
...скоро ще се промени.
Кораловите рифове имат и друга страна.
Тя се проявява едва след залез слънце.
С най-новите техники на заснемане
вече можем да надникнем в скрития свят
и да наблюдаваме какво се разиграва на кораловите рифове по света нощем.
Когато се стъмни, дребните риби се събират на големи ята, за безопасност.
На рифовете е най-опасно точно по здрач.
Рибата флейта.
Дълга е около метър и разполага с муцуна като пушка.
Това е нощният снайперист на рифа.
Има големи, чувствителни на светлината очи.
Флейтите се нареждат до ято риби.
И стрелят с изключителна точност.
Хващат плячката в устите си, подобни на спринцовки.
И ловят рибите една по една.
Преглъщат плячката.
Навън остава само...
Облаче от люспи.
Но в мрака дебне не само този вид риби.
Обитателите на рифа се крият из цепнатините и гънките му,
защото сега изплуват по-едрите и много опасни хищници.
Всеки от тях има свой начин на лов.
Тази рифова акула гълта риби, които се реят твърде дълго над рифа.
Не е само тя.
Това е скат - страшилище за всяка дребна рибка.
За жертвите му нощта изглежда непрогледно черна.
Те не го виждат.
Но с камерите успяваме да видим как скатът дебне по рифа.
Не си служи със зрението си,
а с електрорецептори, с които долавя движението на рибите в корала
или на раците, заровили се в пясъка.
С крилата си, дълги до два метра, той ги приклещва на дъното.
Отмахването на пясъка прави жертвата видима.
А после с уста, като с вакуум...
Скатът ги поглъща.
Нощем има много хищници.
И е най-добре да се скатаваш.
Въпреки опасностите обаче,
една малка пъстра рибка възнамерява да се отдалечи от безопасния риф.
Това е рибата мандарин.
Това е мъжки,
тръгнал да търси любовта.
Тази вечер се надява да се чифтоса с осем женски за няма и час.
За да ги намери, трябва да се движи внимателно.
В тъмното той дебне...
...една женска.
Тя вечеря с дребни, подобни на скариди копеподи.
Но тя си подбира любовниците така,
както е капризна и с храната.
За да я прелъсти, мъжкият разперва перки.
Целта е да изглежда едър и неустоим.
Тя е впечатлена.
Но за да се чифтосат, трябва да пристъпят към по-решителни действия.
Трябва да се възползват от мрака.
В корала се крие риба, която яде хайвера им.
Затова двойката се издига над рифа.
И, в красив танц на ухажване, хвърля хайвера си.
Край на нощното представление.
Двойката се връща на сигурно в корала.
Но не за дълго.
Мъжкият трябва да намери още около седем женски.
Трябва да се хвърли смело в мрака,
за да търси следваща партньорка по танци.
С напредването на нощта
от мрака се ражда едно от най-впечатляващите природни явления.
То ще промени рифа като с вълшебна пръчица.
От дълбините на океана се появяват дребни животинки...
Сякаш са от неземни светове.
Това е най-масовата миграция на планетата изобщо.
Тя се случва в океаните ни всяка нощ.
Над един милиард тона планктон
се издига от дълбините, за да се нахрани на повърхността.
Тези създания, някои от които по-ситни от оризово зърно,
са живителната сила на океана.
Те светят и се придвижват,
улавяйки частички храна, плаващи в океана.
Някои същества живеят изцяло в този скрит свят.
Други, като тази ларва на скаридата богомолка,
прекарват само началото на живота си в тази космическа обстановка,
а щом пораснат, се връщат да живеят на рифа.
Този прилив на живот
дава тласък на една вълшебна трансформация на рифа.
На пръв поглед неподвижни камъни оживяват.
Кораловите рифове са изградени от невероятен брой дребни животни.
Денем рифът поглъща слънчева светлина.
Нощем...
Тези животни простират пипала и се превръщат в ловци
на микроскопични нощни същества.
За дребните твари, реещи се наоколо,
тази пъстра градина се превръща в смъртоносна стена от милиони усти.
Нощният пир снабдява коралите с хранителни вещества,
които осигуряват растежа му.
Днес знаем, че в борбата му за оцеляване в среда на глобално затопляне
това нощно хранене е жизненоважно за рифа.
Не само дребните корали зависят от нощния прилив на планктон.
Други, далеч по-едри създания, се събират за нощен пир.
Това е манта, рееща се на перки криле, достигащи размах от 4 м.
Обикновено са единаци,
но има места в тропическите морета, където планктонът е толкова изобилен,
че мантите се събират, за да се хранят.
Невероятно е, но тези еднотонови гиганти
се хранят с миниатюрния планктон, който нощем излиза на повърхността.
С тръбовидните си перки те насочват планктона към устата си
и прецеждат каквото става за ядене.
Сега, в непрогледния нощен мрак,
проличава майсторството им да се заситят от наличното наоколо.
Извъртайки се на 360 градуса,
те се целят в най-големите облаци планктон,
който поглъщат.
Днес вече знаем, че сред рибите мантата е с най-голям мозък.
Но как успява да се ориентира на огромни разстояния
в обширния тъмен океан, остава загадка.
Тази, както още много други тайни, тепърва чакат да ги разгадаем,
проучвайки нощните морета.
ЗЕМЯТА ПРЕЗ НОЩТА
ЗАСНЕТО В ТЪМНОТО
За да заснеме какво се случва нощем по кораловите рифове,
екипът на сериала снима в най-девствените тропически морета.
За оператора Дейвид Райкърт
най-трудно е да снима как рифовите хищници ловуват през нощта.
Акулите и другите хищници стават по-активни през нощта,
но тогава е и по-опасно и трудно да ги доближиш.
Снимането нощем е съвсем различно.
Не знаеш какво ще изплува от мрака.
ДЕЙВИД РАЙКЪРТ, ОПЕРАТОР
Ще разберем. Сега ще скочим.
Дейвид трябваше да планира гмурканията си да са по пълнолуние,
когато силните течения носят храна към рифа
и това активизира хищниците.
Но това създава сериозен проблем.
До водолазите! Какво е течението?
Лошо. Твърде силно е.
Излизаме, връщаме се на лодката.
Течението е убийствено.
Почти невъзможно е да останеш неподвижен.
Беше ужасно.
Да.
Когато теченията са силни,
има повече за снимане.
Все още е твърде силно.
Едва успяваме да се задържим там.
Това ни е задачата.
През следващите нощи луната намалява, намаляват и теченията.
Гмуркането става по-лесно, но рифовете са празни.
Течението утихна и сега... Май това беше.
Всички се прибраха.
Да.
Екипът търси подходящи условия.
Открива, че трябва да уцели малък промеждутък,
когато водата стихва между отделните течения.
Трудно се снима така.
Може да е в 18 ч., когато слънцето залезе,
но изпуснем ли въпросния отрязък от време, изведнъж станало 4 ч. сутринта.
Кошмарен график,
който налага да чакаме понякога цяла нощ за 40-минутно гмуркане.
Дайте кафе.
С упорство и след дълги безсънни нощи
Дейвид и останалите най-сетне стават свидетели
на непознатия вид поведение, заради който са дошли.
За пръв път виждам рибата флейта да атакува така.
Не искаме всички, тази ни стига.
Всеки хищник има свой маниер на ловуване.
Муреновите се впускат в самия риф.
Рибите от сем. Муренови действаха горе по рифа.
Имаше нещо като малка дупка, през която се спуснаха.
Долу имаше дребни риби и муреновите отидоха там.
Ето това е.
И после - бум!
Хвана я. Стана точно пред камерата, право в дупката.
Животът по рифовете е много динамичен.
Сега започваме да виждаме тези активни групи животни,
които сякаш оживяват нощем.
Екипът успя да заснеме уникални нови гледки
от вълшебния свят на океана.
Превод Анна Делчева